அமெரிக்காவின், மேரிலேண்ட் பல்கலைக்கழகத்தில் நகைச்சுவையுணர்வின் பலன்களை அறிய ஆய்வு ஒன்று நடத்தப்பட்டது. மாணவர்கள் இரு குழுக்களாகப் பிரிக்கப்பட்டார்கள். ஒரு குழுவுக்குப் போரினால் பாதிக்கப்பட்ட மக்களைப் பற்றிய ஒரு திரைப்படமும், மற்றொரு குழுவுக்கு முழுக்க முழுக்க நகைச்சுவைக் காட்சிகள் நிறைந்த படமும் ஒளிபரப்பப்பட்டது. பின்னர், இரண்டு குழுவையும் மருத்துவர்கள் ஆய்வுசெய்தார்கள். ஆய்வின் முடிவில் இரண்டாவது, குழுவைச் சேர்ந்த மாணவர்களின் ரத்த ஓட்டம் மிகச் சிறப்பாக இருந்ததையும், நல்ல கொழுப்புகள் உடலில் கூடியிருந்ததையும் கண்டறிந்தார்கள்.